Paolo Maldini
Paolo Chezare Maldini (italyancha: Paolo Cesare Maldini; 26-iyun 1968, Milan, Italiya) — italiyalik futbolchi, Italiya terma jamoasi va Milan jamoasini ko'p yillik sardori. Markaziy va chap qanot himoyachi sifatida o'yinlarda ishtirok etgan. Mashxur Chezare Maldinining farzandi. "Milan muxlislarining eng sevimli o'yinchilaridan biri. U o'zining futbolchilik faoliyati davomida "Milan" sharafini himoya qilgan holda 902 ta rasmiy uchrashuvlarda ishtirok etgan. Italiya terma jamoa safida esa 126 ta o'yinda ishtirok etgan. Bu ishtirok etgan o'yinlari soni bilan u faqatgina Fabio Kannavarodan orqada xolos. U faoliyati davomida UEFA Chempionlar Ligasini 5 marta, A Seriani 7 marta, Italiya kubogini 1 marta, 5 marta Italiya superkubogini, 5 marta UEFA superkubogini, 2 marta Qita'alararo kubokni, 1 marta klublar o'rtasidagi jahon chempionati kuboglarini qo'lga kiritgan.